stanford-oval/wikipedia huggingface dataset:
The Falcon and the Winter Soldier

| The Falcon and the Winter Soldier |
| --- | --- |

Tyyli:   toimintaseikkailu  trilleri  supersankari 
Kestoaika:  51–62 minuuttia
Luoja(t):  Malcolm Spellman
Perustuu:  Marvel Comicsin sarjakuvahahmoihin Haukka ja Bucky Barnes
Pääosissa:   Anthony Mackie  Sebastian Stan  Emily VanCamp  Wyatt Russell  Erin Kellyman  Julia Louis-Dreyfus  Florence Kasumba  Danny Ramirez  Georges St-Pierre  Adepero Oduye  Daniel Brühl  Don Cheadle 
Alkuperämaa:  Yhdysvallat
Alkuperäiskieli:  englanti
Verkko:  Disney+
Esitetty:  2021-3-1919. maaliskuuta 2021 –  2021-4-2323. huhtikuuta 2021
Jaksoja:  6
Tuotanto
Tuottaja(t):   Ariella Blejer  Dawn Kamoche 
Vastaava(t) tuottaja(t):   Kevin Feige  Louis D’Esposito  Victoria Alonso  Nate Moore  Kari Skogland  Malcolm Spellman 
Ohjaaja(t):  Kari Skogland
Säveltäjä(t):  Henry Jackman
Leikkaaja(t):   Jeffrey Ford  Kelley Dixon  Todd Desrosiers  Rosanne Tan 
Kuvaaja(t):  P. J. Dillon
Tuotantoyhtiö(t):  Marvel Studios
Levittäjä:  Disney Media Distribution
Budjetti:  150 miljoonaa dollaria
Aiheesta muualla
IMDb 
The Falcon and the Winter Soldier on yhdysvaltalainen Malcolm Spellmanin luoma Disney+-tilausvideopalveluun julkaistu poliittinen toimintatrilleri ja supersankarisarja, joka perustuu Marvel Comicsin sarjakuvahahmoihin Sam Wilson / Haukka ja Bucky Barnes / Talvisotilas. Se on Marvel Cinematic Universen (MCU) toinen Marvel Studiosin tuottama televisiosarja, jakaen tarinallisen jatkumonsa elokuvien ja muiden televisiosarjojen kanssa. Spellman toimi sarjan pääkäsikirjoittajana ja Kari Skogland ohjasi sen.
Anthony Mackie ja Sebastian Stan palaavat elokuvista tuttuihin rooleihinsa Sam Wilsonina ja Bucky Barnesina. Sarjassa näyttelevät myös Emily VanCamp, Wyatt Russell, Erin Kellyman, Julia Louis-Dreyfus, Florence Kasumba, Danny Ramirez, Georges St-Pierre, Adepero Oduye, Daniel Brühl ja Don Cheadle. Syyskuussa 2018 Marvel Studios alkoi toteuttaa useita MCU-elokuvien sivuhahmoihin keskittyviä minisarjoja julkaistavaksi Disney+:aan, paljastaen seuraavan kuukauden aikana yhden niistä keskittyvän Haukkaan ja Talvisotilaaseen. Lokakuussa 2018 Spellman palkattiin pääkäsikirjoittajaksi ja sarja julkistettiin virallisesti huhtikuussa 2019. Samalla vahvistettiin virallisesti myös Mackien ja Stanin paluut rooleihinsa. Seuraavan kuukauden aikana Skogland palkattiin ohjaajaksi. Kuvaukset alkoivat Atlantassa lokakuussa 2019 ja siirtyivät Tšekkiin maaliskuussa 2020. Ne kuitenkin keskeytettiin väliaikaisesti saman kuukauden aikana koronaviruspandemian vuoksi. Kuvauksia jatkettiin Atlantassa syyskuussa 2020 ja ne jatkuivat myös Tšekissä lokakuun aikana, päättyen kuun lopussa.
The Falcon and the Winter Soldier koostuu kuudesta jaksosta, jotka julkaistiin Disney+:aan osana MCU:n neljättä vaihetta 19. maaliskuuta – 23. huhtikuuta 2021. Sarja sai kehuja kriitikoilta näyttelijöiden roolisuorituksista sekä sarjan tavasta käsitellä sosiaalista selostusta, mutta sarjaa myös kritisoitiin sen juonen etenemistahdista. Wilsonin tarinaa jatkettiin myöhemmin elokuvassa Captain America: Brave New World (2025).
Juoni

Steve Rogers on luopunut Kapteeni Amerikan tittelistä ja toivonut Sam Wilsonista itselleen seuraajaa, mutta Wilson on asiasta epävarma ja hallitus nimittää uudeksi Kapteeni Amerikan jonkun muun. Pian tämän jälkeen Wilson päätyy suorittamaan maailmanlaajuista tehtävää mukanaan Bucky Barnes, joka yrittää hyvittää kaikki tekonsa Talvisotilaana.
Näyttelijät > Päärooleissa

| 0 | 1 | 2 |
| --- | --- | --- |
|  Anthony Mackie  | … |  Sam Wilson / Haukka / Kapteeni Amerikka   |
|  Sebastian Stan  | … |  James ”Bucky” Barnes / Talvisotilas   |
|  Emily VanCamp  | … |  Sharon Carter / Vallantekijä   |
|  Wyatt Russell  | … |  John Walker / Kapteeni Amerikka / USAgentti   |
|  Erin Kellyman  | … |  Karli Morgenthau   |
|  Julia Louis-Dreyfus  | … |  Valentina Allegra de Fontaine   |
|  Florence Kasumba  | … |  Ayo   |
|  Danny Ramirez  | … |  Joaquín Torres   |
|  Georges St-Pierre  | … |  Georges Batroc   |
|  Adepero Oduye  | … |  Sarah Wilson   |
|  Daniel Brühl  | … |  Helmut Zemo   |
|  Don Cheadle  | … |  James ”Rhodey” Rhodes   |
Näyttelijät > Sivurooleissa

| 0 | 1 | 2 |
| --- | --- | --- |
|  Alphie Hyorth  | … |  senaattori   |
|  Amy Aquino  | … |  Christina Raynor   |
|  Chase River McGhee  | … |  Cass Wilson   |
|  Aaron Haynes  | … |  AJ Wilson   |
|  Clé Bennett  | … |  Lemar Hoskins / Taistelutähti   |
|  Gabrielle Byndloss  | … |  Olivia Walker   |
|  Desmond Chiam  | … |  Dovich   |
|  Dani Deetté  | … |  Gigi   |
|  Indya Bussey  | … |  DeeDee   |
|  Renes Rivera  | … |  Hector Lennox   |
|  Tyler Dean Flores  | … |  Diego   |
|  Noah Mills  | … |  Nico Kovaczsik   |
|  Carl Lumbly  | … |  Isaiah Bradley   |
|  Elijah Richardson  | … |  Eli Bradley   |
Näyttelijät > Vierailevat

| 0 | 1 | 2 |
| --- | --- | --- |
|  Ken Takemoto  | … |  Yori Nakajima   |
|  Miki Ishikawa  | … |  Leah   |
|  Akie Kotabe  | … |  RJ Nakajima   |
|  Sara Haines  | … |  oma itsensä   |
|  Ness Bautista  | … |  Matias   |
|  Neal Kodinsky  | … |  Rudy   |
|  Veronica Falcón  | … |  Donya Madani   |
|  Nicholas Pryor  | … |  Oeznik   |
|  Imelda Corcoran  | … |  Selby   |
|  Olli Haaskivi  | … |  Wilfred Nagel   |
|  Janeshia Adams-Ginyard  | … |  Nomble   |
|  Zola Williams  | … |  Yama   |
|  Salem Murphy  | … |  Intian pääministeri Lacont   |
|  Jane Rumbaua  | … |  Ayla Perez   |
Tuotanto > Kehitys

Syyskuussa 2018 raportoitiin, että Marvel Studios kehitti Disneyn suoratoistopalveluun Disney+ useita minisarjoja, jotka keskittyvät sellaisiin Marvel Cinematic Universe -elokuvien hahmoihin, jotka eivät saaneet omia elokuvia. Hahmoja esittävät näyttelijät tulevat palaamaan rooleihinsa. Jokaisen odotettiin alun perin olevan 6–8 jaksoa pitkä ja niillä on ”mojova [budjetti], joka vetää vertoja merkittävien studioiden tuotannoille”. Marvel Studios tuottaa itse nämä sarjat Marvel Televisionin sijasta, joka tuotti MCU:n muut televisiosarjat, Marvel Studiosin johtaja Kevin Feigen ottaessa ”käytännönläheisen roolin” jokaisen sarjan kehittämisessä, keskittyen ”tarinan jatkuvuuteen” elokuvien kanssa ja ”käsitellen” niistä rooleihinsa palaavat näyttelijät.
Lokakuun 2018 lopussa Malcolm Spellman palkattiin käsikirjoittamaan minisarjaa, joka keskittyisi Anthony Mackien ja Sebastian Stanin näyttelemiin hahmoihin Sam Wilson / Haukka ja Bucky Barnes / Talvisotilas. Mackie ja Stan olivat jo aiemmin ilmaisseet halunsa näytellä yhdessä omassa spin-off -elokuvassa, Stanin verratessa potentiaalista ideaa buddy-komedioihin kuten 48 tuntia (1982) ja Keskiyön pako (1988). Sarja ja sen nimi julkistettiin virallisesti huhtikuussa 2019 ja lisäksi vahvistettiin Mackien ja Stanin paluut rooleihinsa. Seuraavan kuukauden aikana Kari Skoglandin paljastettiin ohjaavan sarjan kaikki kuusi jaksoa. Jokaisen jakson budjetin on raportoitu olevan 25 miljoonaa dollaria.
Tuotanto > Käsikirjoitus

Avengers: Endgamen (2019) lopussa Steve Rogers luovutti Kapteeni Amerikan kilpensä Wilsonille ja tämän vahvistettiin vaikuttavan sarjan juoneen. Heinäkuussa 2019 Derek Kolstad liittyi mukaan sarjan käsikirjoittajiin, kertoen hyödyntävänsä John Wick -elokuvasarjassa käyttämiään menetelmiä sarjan maailmanrakentamiseen ja hahmokehitykseen. Kolstadin mielestä elokuvien sivuhahmojen ”ottaminen ja laittaminen päärooleihin” johti siihen, että hahmoista tuli ”siistimpiä” ja ”mielenkiintoisempia”, lisäten, että ”heissä on enemmän inhimillisyyttä ja tulevat enemmän tarttumassa siihen keitä ja mitä he ovat.” Lisäksi The Falcon and the Winter Soldierissa esiintyy joitain hahmoja ”Marvelin varhaisimmista elokuvista”, jotka on keksitty uudelleen ”tavalla, joka muuttaa tarinankerronnan rakenteen”. Kolstad lisäsi myös, että sarja käsittelisi ihmisten reaktioita ajatukseen tummaihoisesta Kapteeni Amerikasta. Spellman halusi näyttelijöiden esittelevän taitojaan sen sijaan, että keskittyisivät pelkästään sarjan toimintaan. Stan kuvaili sarjaa tyyliltään samanlaiseksi kuin elokuvaa Captain America: The Return of the First Avenger (2014), sanoen sarjan olevan ”hyvin paljon sellaisessa maailmassa, jonka tunnemme”. Hän lisäsi, että kuuden tunnin sarja antoi hahmoille mahdollisuuksia päätyä uusiin tilanteisiin, jotka eivät olisi mahdollisia kahden tunnin pituisessa elokuvassa.
Tuotanto > Roolijako

Sarjan virallisen julkistuksen aikana huhtikuussa 2019 vahvistettiin, että Mackie ja Stan palaisivat Wilsonin ja Barnesin rooleihin. Toukokuussa 2019 Daniel Brühl ja Emily VanCamp osallistuivat neuvotteluihin Helmut Zemon ja Sharon Carterin rooleihin palaamisesta. Brühlin paluu vahvistettiin heinäkuussa 2019 San Diego Comic-Con Internationalissa ja VanCampin paluu kuukausi myöhemmin D23 Expo -messuilla, joissa Wyatt Russellin paljastettiin näyttelevän John Walkeria. Kuvauspaikalta otetutu kuvat marraskuussa 2019 paljastivat Adepero Oduyen näyttelevän sarjassa tuntemattomassa roolissa. Joulukuussa 2019 Desmond Chiam ja Miki Ishikawa liittyivät sarjan näyttelijäkaartiin. Tammikuussa 2020 Noah Mills valittiin tuntemattomaan rooliin, ja seuraavan kuukauden aikana myös Carl Lumbly liittyi näyttelijäkaartiin. Syyskuussa 2020 kuvauspaikalta otetut paljastivat Georges St. Pierren palaavan Captain America: The Return of the First Avengeristä (2014) tuttuun rooliinsa Georges Batrocina sekä Erin Kellymanin näyttelevän sarjassa tuntematonta roolia. Seuraavan kuukauden aikana Danny Ramirezin ilmoitettiin näyttelevän sarjassa ”tärkeää roolia”. Helmikuussa 2021 Don Cheadle paljasti palaavansa MCU-elokuvista tuttuun rooliinsa James ”Rhodey” Rhodesina / Sotakoneena. Saman kuukauden aikana Kellymanin hahmoksi paljastettiin Karli Morgenthau, joka on naispuolinen versio sarjakuvahahmosta Karl Morgenthau / Lipunmurskaaja.
Tuotanto > Kuvaukset

Kuvaukset alkoivat Atlantassa, Pinewood Studiosin tiloissa, 31. lokakuuta 2019, Skoglandin ohjatessa jaksot ja P. J. Dillonin ohjatessa ne. Mackie ja Stan julkistivat virallisten kuvausten alkamisen 4. marraskuuta. Sijaintien kuvaukset sijoittuivat ympäri Atlantan keskustaa marraskuuta helmikuuhun 2020.
Tammikuussa 2020 sarjaa oli tarkoitus kuvata kaksi viikkoa Arecibossa, Puerto Ricossa. Mutta tuotanto keskeytyi saarella sattuneiden maanjäristysten vuoksi. Deadline raportoi, ettei ollut varmaa tultaisiinko sarjaa enää lainkaan kuvaamaan saarella. Maaliskuun alussa raportoitiin, että sarjaa kuvattaisiin kolmen viikon ajan Prahassa maaliskuun 25. päivään asti, kunnes kuvaukset alueella keskeytettiin koronaviruspandemian vuoksi. Deadline Hollywoodin mukaan oli epätodennäköistä, että sarjaa enää kuvattaisiin Prahassa. Myöhemmin saman kuukauden aikana Stan paljasti, että kuvaukset olivat yhä kesken, mutta niitä aiottiin jatkaa heti kun olisi turvallista. Hän arvioi, että kuvauksia ”oli luultavasti vielä vähintään kaksi tai kolme”.
Toukokuussa Tšekki salli televisio- ja elokuvatuotannon jatkua maan rajojen sisäpuolella, kunhan näyttelijät ja tuotantoryhmä seuraisivat maan asettamia hygieniaohjeita. Kesäkuun lopussa Tšekin elokuvakomission johtaja ilmoitti, että Euroopan unionin asettama matkustuskielto, joka astuisi voimaan 1. heinäkuuta, ei vaikuttaisi elokuva- ja televisiotuotantoyhtiöihin. Tuotantoryhmä on varautunut kuvaamaan sarjaa maassa yhdeksän päivän ajan myöhemmin vuoden 2020 aikana. Elokuun puolella sarjaa aiottiin kuvata Pinewood Atlanta Studiosin tiloissa. Syyskuussa 2020 sarjaa kuvattiin Atlantic Stationilla. Saman kuukauden lopussa VanCamp oli saanut omat kohtauksensa sarjaan kuvattua. Kuvausryhmä palasi Prahaan lokakuussa 2020. Sarjaa kuvattiin Saint Gabrielin luostarissa, Smíchovissa, sekä Olšanyn hautausmaalla. Kuvaukset päättyivät 23. lokakuuta. Mackien mukaan koko kuvausryhmä joutui olemaan karanteenissa ja pysymään usein etäällä toisistaan Prahan kuvausten aikana.
Tuotanto > Musiikki

Joulukuussa 2020, Captain America: The Return of the First Avengerin ja Captain America: Civil Warin säveltäjän, Henry Jackmanin, paljastettiin säveltävän myös The Falcon and the Winter Soldierin musiikki.
Jackman käyttää sarjassa useita elokuvista tuttuja sävellyksiään. Hän laajensi Haukan teemaa The Return of the First Avengeristä täydeksi klassiseksi supersankariteemaksi, johon hän lisäsi myös muutamia blues-elementtejä tunnustaakseen hahmon historian. Tämä uusi teema ”Louisiana Hero” toimi myös sarjan lopputekstien musiikkina. Jackmanin säveltämä Talvisotilaan teema The Return of the First Avengeristä kuultiin kohtauksissa, jotka käsittelivät Bucky Barnesin hahmon aikoja salamurhaajana. Sarjassa käytettiin myös Zemon teemaa Civil Warista; sekä nuotin vierestä soitettua Kapteeni Amerikan teemaa John Walkerin teemana. Kohtauksessa, jossa Walker kääntyi Wilsonia ja Barnesia vastaan, siirryttiin kyseisestä teemamusiikista oopperamaiseen musiikkin, joka soi aiemmin Civil Warissa kohtauksessa, jossa Kapteeni Amerikka taisteli Rautamiestä vastaan, tilanteen samankaltaisuuden symboloimiseksi.
Marvel Music ja Hollywood Records julkaisivat kolmen ensimmäisen jakson soundtrackin digitaalisesti 9. huhtikuuta 2021, ja kolmen viimeisen jakson soundtrackin 30. huhtikuuta 2021. ”Louisiana Hero” puolestaan julkaistiin singlenä 26. maaliskuuta 2021.
Julkaisu

The Falcon and the Winter Soldier koostuu kuudesta jaksosta, jotka julkaistiin Disney+:aan yksitellen joka perjantai 19. maaliskuuta 2021 alkaen ja 23. huhtikuuta 2021 asti. Alkuperäinen suunniteltu julkaisuajankohta oli elokuu 2020, mutta julkaisua jouduttiin siirtämään koronaviruspandemian vuoksi. Se oli osa MCU:n neljättä vaihetta.
Tulevaisuus

Ennen sarjan julkaisua, Mackie sanoi, ettei keskusteltuja siitä saisiko sarja toisen kauden, eikä ollut myöskään varma milloin hahmo seuraavan kerran esiintyisi MCU-elokuvissa. Skogland sanoi olevansa itsekin asiasta epävarma ja tunsi, että oli tehnyt kaikkensa sarjan kuuden ensimmäisen jakson eteen. Mutta hän sanoi myös, että oli enemmänkin tarinoita ja hahmoja, joita tutkia, jos toinen kausi toteutettaisiin. Feige sanoi, että toiselle kaudelle olisi ideoita, mutta Marvelin tarkoitus oli, että johdattaisi enemmän tuleviin elokuviin, niin kuin WandaVision teki. Hän lisäsi myös, että toinen tuotantokausi olisi juonipaljastus ja että sarjan hahmojen tulevaisuus oli jo ”kartoitettu”, eikä hän halunnut paljastaa sitä ennen sarjan julkaisua. Huhtikuussa 2021 Moore sanoi, että sarjan päätösjakso sisältäisi tarinaelementtejä, jotka johtaisivat mahdolliseen tosieen tuotantokauteen, ja uskoi sarjan aiheiden olevan ”ikivihreä tarina”, jota tutkia lisää, toisin kuin WandaVisionin tarina.
23. huhtikuuta 2021, samana päivänä, jona sarjan päätösjakso julkaistiin, The Hollywood Reporter raportoi neljännen Kapteeni Amerikka -elokuvan olevan kehityksessä. Elokuva toimii jatkona sarjan tapahtumille ja sen käsikirjoittavat sarjan pääkäsikirjoittaja Spellman sekä sarjan viidennen jakson käsikirjoittaja Dalan Musson. Entertainment Weeklyn Nick Romano piti toisen tuotantokauden toteuttamista nimellä Captain America and the Winter Soldier väistämättömänä. Mutta raportti neljännestä Captain America -elokuvasta lisäsi hänen kiinnostustaan siitä, että mitä Marvel Studios aikoi tehdä, sillä Feigen ja muiden kommentit olivat aiemmin antaneet ymmärtää sarjan saavan toisen varsinaisen tuotantokauden. Mackie ei ollut tietoinen elokuvasta tai mahdollisesta toisesta tuotantokaudesta, mutta odotti innolla, että mitä tulisi tapahtumaan. Elokuussa 2021 hän lopulta sitoutui elokuvan pääosan esittäjäksi. Julius Onah valittiin heinäkuussa 2022 elokuvan ohjaajaksi. Elokuva julkistettiin virallisesti vuoden 2022 San Diego Comic-Con Internationalissa alun perin nimellä Captain America: New World Order. Kesäkuussa 2023 elokuva sai kuitenkin uuden nimen: Captain America: Brave New World. Ramirez ja Lumbly palaavat Torresin ja Bradleyn rooleihin, minkä lisäksi Tim Blake Nelson palaa The Incredible Hulkista (2008) näyttelemään Samuel Sternsiä, Shira Haas näyttelee Sabraa, ja Harrison Ford näyttelee Thaddeus Rossia, korvaten hahmon alkuperäisen näyttelijän, edesmenneen William Hurtin. Elokuva sai ensi-iltansa 14. helmikuuta 2025.
Huomioita

↑  Sarjan nimi muuttuu päätösjaksossa juuri ennen lopputekstejä muotoon Captain America and the Winter Soldier.
↑  Kuvailtu elokuvassa Avengers: Endgame (2019).
↑  Koska oli rikkonut Sokovian sopimusta auttaessaan Rogersia ja Wilsonia elokuvassa Captain America: Civil War (2016).
Aiheesta muualla

The Falcon and the Winter Soldier Internet Movie Databasessa (englanniksi)
Sarjan traileri YouTubessa (englanniksi)
| n k Kapteeni Amerikka |
| --- | --- |
 Joe Simon  Jack Kirby 
Alter egot:  Steve Rogers  Isaiah Bradley  Jeffrey Mace  John Walker  James Bunachan ”Bucky” Barnes  Sam Wilson 
Sivuhahmot:  Bucky  Peggy Carter  Sharon Carter  D-Mies  Haukka  Hyökkääjät  Jack Flag  Musta Leski  Rick Jones  Patriootti  Taistelutähti  Ulvovat Kommandot 
Viholliset:  AIM  Arnim Zola  Batroc  Hydra  Kallo  Lipunrepijä  Madame Hydra  Matelijaryhmä Anakonda  Ankerias  Copperhead  Kobra  Kyy  Mustamamba  Sidewinder  Timanttiselkä  MODOK  Paroni Strucker  Paroni Zemo  Punakallo  Tohtori Faustus  Urakoitsija  Vihanlietsoja 
Elokuvat:  Captain America (1944)  Captain America (televisioelokuva, 1979)  Captain America II: Death Too Soon (televisioelokuva)  Captain America (1990) 
Marvel Cinematic Universe:  The First Avenger (2011)  The Return of the First Avenger (2014)  Civil War (2016)  The Falcon and the Winter Soldier (2021)  Brave New World (2025) 
Videopelit:  Captain America in: The Doom Tube of Dr. Megalomann  Spider-Man and Captain America in Doctor Doom's Revenge  Captain America and The Avengers  Captain America: Super Soldier  Marvel 1943: Rise of Hydra 
Liittyvät artikkelit:  YPKVV  Rautapatriootti 
Stan ja Mackie vuoden 2019 San Diego Comic-Con Internationalissa.
Vallan terällä

| Vallan terällä> Prince of the City |
| --- | --- |

Ohjaaja:  Sidney Lumet
Käsikirjoittaja:   Jay Presson Allen  Sidney Lumet 
Perustuu:  Robert Daleyn kirjaan
Säveltäjä:  Paul Chihara
Kuvaaja:  Andrzej Bartkowiak
Tuotantosuunnittelija:  Tony Walton
Pääosat:   Treat Williams  Jerry Orbach  Richard Foronjy 
Valmistustiedot
Valmistusmaa:  Yhdysvallat
Tuotantoyhtiö:   Warner Bros.  Orion Pictures 
Levittäjä:  Orion Pictures
Ensi-ilta:  1981, Suomessa 1982
Kesto:  169 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Vallan terällä (Prince of the City) on Sidney Lumetin ohjaama ja yhdessä Jay Presson Allenin kanssa käsikirjoittama yhdysvaltalainen jännityselokuva vuodelta 1981. Se pohjautuu Robert Daleyn kirjaan korruptiosta New Yorkin huumepoliisissa. Kirja perustuu tositapahtumiin, joissa newyorkilainen huumeryhmän etsivä Robert Leuci ryhtyi penkomaan kollegoidensa väärinkäytöksiä vuonna 1971, ja jutusta paisui liittovaltiotason tutkinta ja korruptioskandaali, joka ulottui asianajajiin ja tuomareihin asti. Samasta aiheesta tuotiin samana vuonna ensi-iltaan myös elokuva Kunniakysymys (A Question of Honor, ohj. Jud Taylor).
Vastaanotto

Vallan terällä tuotti tekijöille Oscar-ehdokkuuden käsikirjoituksesta sekä Golden Globe -ehdokkuudet parhaan miespääosan (Treat Williams), parhaan draamaelokuvan ja parhaan ohjauksen sarjoissa.
Helsingin Sanomien Helena Ylänen luonnehti lähes kolmetuntista elokuvaa harvinaisen aikuismaiseksi, koska siinä ei yksinkertaisteta asioita liikaa. Hänestä Lumet on aiemminkin kunnostautunut työtä ja uraa tekevien kaupunkilaisten kuvaajana ja onnistuu rikostarinassa varmaan paremmin kuin onnistuisi vaikkapa Martin Scorsese tai Paul Schrader, nuo ”epärehelliset eksistentialistit ja itsensäruoskijat”. Saman lehden Mikael Fräntin mielestä elokuva on haastava ja vaativa Lumet-ohjaus, jossa asioita jätetään tietoisesti auki: ”Epähavainnolliset ajatusluomukset estävät toiminnan joustavan kulun ja tarinan selkeän etenemisen, mutta se on joko hyväksyttävä tai hylättävä ohjaajan älyllisenä strategiana.”
Uuden Suomen ja Iltalehden yhteisessä videoliitteessä 1981 elokuvassa nähtiin toden tuntua ja paljon hyvää, mutta liika pitkittäminen ei tee hyvää tarinan intensiteetille. Video-oppaassa vuodelta 1994 Asko Alanen piti elokuvaa huolellisesti ja vahvasti raportoituna tositarinana ja antoi sille kolme tähteä viidestä, mikä vastaa sanallista arviota ”hyvä”.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.
Tunnuslevy

Suomen puolustusvoimien sotilaiden käyttämä tuntolevy.
NKVD Katynin joukkomurhassa surmaamien Puolan armeijan upseerien tunnuslevyjä kaivettiin joukkohaudoissa Harkovassa.
USA:n asevoimien sotilaiden toisessa maailmansodassa käyttämiä tuntolevyjä.
Tunnuslevy eli tuntolevy on asevoimien käytössä oleva henkilötunniste. Perinteinen nimitys Suomessa sota-ajalta on tuntolevy. Tuntolevystä puhuttiin vielä 1980-luvulla. Termiä tunnuslevy käytetään Suomen puolustusvoimissa 2020-luvulla.
Tuntolevyn tarkoituksena on tunnistaa kaatuneet. Kaatuneelta sotilaalta otetaan talteen tuntolevyn toinen osa, joka lähetetään omaisille ja toinen osa kiinnitetään esimerkiksi ruumisarkun päätyyn. Näin voidaan varmistaa, että haudataan oikea sotilas, ja toisaalta tunnistamattomaksi ruhjoutuneet ruumiitkin voidaan tunnistaa varmemmin. Tuntolevyt ovat yleensä pieniä metallilevyjä, joita kannetaan kaulan ympärillä roikkuvassa ketjussa kuin kaulakorua.
Yhdysvaltain asevoimien käytössä olevissa tuntolevyissä yleensä lukee ylimmästä rivistä alimpaan sukunimi, etunimi, armeijan ID-numero, veriryhmä ja uskonto.
Nykyisessä suomalaisessa versiossa on vain kantajansa henkilötunnus kirjoitettuna kahteen, toisistaan irti murrettavissa olevaan teräslevyn puolikkaaseen. Talvi- ja jatkosodan aikana tuntolevyissä oli yksilöllinen numerosarja. Tuntolevyn lisäksi sotilaalla oli tuntolevykortti, jossa oli tuntolevynumero sekä henkilötietoja. Henkilötunnus korvasi numerosarjan tuntolevyssä Suomessa vuonna 1986.
Aiheesta muualla

Wikimedia Commonsissa on kuvia tai muita tiedostoja aiheesta .
Miten voin löytää etsimäni suomalaisen henkilön hänen sodanaikaisen tuntolevynsä numeron avulla? (Arkistolaitos)
Pohjois-Kymenlaakson Asehistoriallinen Yhdistys ry.[vanhentunut linkki] Kuvia sotien aikaisista tuntolevyistä
Keski-Suomen museo (Arkistoitu – Internet Archive) Toinen kuva talvisodan aikaisesta tuntolevystä
Yleisluistelun Suomen-mestaruuskilpailut 2018

Suomen talvikauden 2017–2018 yleisluistelumestaruuksista kilpailtiin Seinäjoella 16.-17. joulukuuta 2017.
Miesten yleismestaruus

| Sija | Kilpailija | 500 m | # | 3 000 m | # | 1 500 m | # | 5 000 m | # | Pisteet |
| --- | --- | --- | --- | --- | --- | --- | --- | --- | --- | --- |
| 1 | Juho Vaittinen | 37,94 | 1 | 4.25,69 | 2 | 1.59,93 | 2 | 7.47,59 | 2 | 168,956 |
| 2 | Tommi Pulli | 38,05 | 2 | 4.23,84 | 1 | 1.58,75 | 1 | 8.15,25 | 7 | 171,131 |
| 3 | Emil Ervik | 41,87 | 8 | 4.26,30 | 4 | 2.04,71 | 3 | 7.48,29 | 4 | 174,652 |
Naisten yleismestaruus

| Sija | Kilpailija | 500 m | # | 1 500 m | # | 1 000 m | # | 3 000 m | # | Pisteet |
| --- | --- | --- | --- | --- | --- | --- | --- | --- | --- | --- |
| 1 | Miina Peltonen | 44,62 | 1 | 2.22,93 | 1 | 1.30,84 | 1 | 5.20,17 | 2 | 191,044 |
| 2 | Anni Käsnänen | 47,12 | 5 | 2.26,77 | 2 | 1.35,84 | 4 | 5.03,59 | 1 | 194,561 |
| 3 | Laura Kivioja | 45,94 | 2 | 2.29,26 | 3 | 1.35,71 | 3 | 5.25,93 | 3 | 197,869 |
Yleisluistelun Suomen-mestaruuskilpailut 1931

Suomen vuoden 1931 yleisluistelumestaruuksista kilpailtiin Tampereella 24.-25.tammikuuta. Ohjelmassa oli vain miesten kilpailu. Kilpailuun osallistui kaikkiaan 27 luistelijaa.